cyanic-selkie/wikianc huggingface dataset:
Kunstindustrimuseet i Oslo
Historie
Professor Lorentz Dietrichson tok initiativ til skipinga av museet, og dagleg leiar frå starten var Henrik A. Grosch. Han la vekt på innsamling av norsk folkekunst, mellom anna som ledd i arbeidet for å fremje husfliden. Kunstindustrimuseet dreiv i mange år kursverksemd i treskjæring, veving osb. omkring i Sør-Noreg, og museet spela ei sentral rolle ved skipinga av Den Norske Husflidsforening. Samlingane av norsk folkekunst vart for ein stor del overført til Norsk Folkemuseum i 1950-åra.
Museet flytta i 1904 saman med Statens håndverks- og kunstindustriskole i ein monumental bygning i Oslo. Arkitektar for bygget var Adolf Bredo Greve og Ingvar M. O. Hjorth. 1. juli 2003 vart museet ein del av Nasjonalmuseet for kunst, arkitektur og design. Biblioteket og kontora vart samlokaliserte med dei øvrige institusjonane som skulle danna det nye Nasjonalmuseet i 2005.
Dvergflodhest
Dvergflodhest (Hexaprotodon liberiensis) er ein flodhestart frå Vest-Afrika som er ein femdel så tung som vanleg flodhest. Dvergflodhesten veg berre 200-280 kg, og er mellom 1,5 m og 1,8 m lang. Han har eit relativt lite, meir avrunda hovud og smalare føter med færre tær med symjehud. Han et òg meir variert kost, mellom dei buskar, bregnar og frukter. Dvergflodhestar lever vanlegvis åleine, men territoria deira kan overlappa kvarandre. Dei beitar om natta, medan dei følgjer veltråkka stiar. Om dagen held dei til gøymd i sumpar eller hi på elvebreidda som dei har overtatt etter andre dyr og utvida. Hoa går drektig i 190-200 dagar, og føder éin unge. Ungen blir fødd i vatnet eller i hiet. Flodhestungen kan bli tatt av krokodiller eller pytonslangar, men vaksne dyr treng ikkje frykta noko rovdyr, bortsett frå leopardar og menneske.
Dvergflodhesten er rekna som sterkt truga. Arten finst i Côte d'Ivoire, Guinea, Liberia og Sierra Leone. Han er blitt utrydda i Nigeria.
Thoralf Gjesdal
Thoralf Gjesdal var ein norsk målar, best kjend for sine fargesterke bilete i eit forenkla formspråk.
Gjesdal var frå Stavanger, der budde heile livet, bortsett frå korte avbrot. I ungdomsåra gjekk han i lære i heimbyen hos målaren Bjarne Hansen, seinare var han elev 1927/28 hos Axel Revold og i 1937 var han nokre månader hos Jean Heiberg, begge gongane på Statens Kunstakademi.
Kjerstin Andersen
Kjerstin Andersen er ein norsk tidlegare handballspelar frå Porsgrunn. Målvakta vann OL-sølv i 1988 og VM-bronse i 1986.
I yngre år spelte Andersen på Skiens Ballklubb. Etter ei tid melde ho overgang til Gjerpen IF, eit lag ho vart noregsmeister med i både 1985 og 1986. Andersen debuterte på landslaget vinteren 1984. Då fyrstemålvakt Linn Siri Jensen vart skadd i opningskampen under Handball-VM 1986 stod Andersen fram med godt målvaktsspel og var ein viktig aktør då Noreg overraskande tok bronsemedaljen i meisterskapen i Nederland. To år seinare var ho sterkt delaktig då dei norske handballkvinnene vann sølv i Sommar-OL 1988 i Seoul. Andersen deltok også i VM 1990 då laget enda på sjetteplassen. Landslagstida hennar tok samstundes slutt etter 104 kampar.
Fetsund Lenser
Fetsund Lenser er eit nasjonalt kulturminne, fløytingsmuseum og natursenter ved utløpet av Glomma i Øyeren ved Fetsund i Viken fylke. Fetsund Lenser vart oppretta som tømmersorteringsanlegg i 1861, og vart lagt ned då fløyting av tømmer i Glomma opphørte i 1985. I dag er det ein del av Musea i Akershus.
Ved arbeidarboligen «Vinkelen» ligg tusenårsstaden til Fet kommune, eit flaummerke i form av ein om lag sju meter høg stein med markering av vasstandane under dei største flaumene i Glomma.
Historikk
Tømmerfløyting i Glomma byrja på 1300-talet, men fekk større omfang då oppgangssagene kom på 1500-talet. I byrjinga vart tømmeret i Glomma bunta, «soppa», i Bingen lenser ved Sørumsand. Herfrå vart tømmerflåtene slepte med båtar til dei mange sagbruka langs Øyeren og i Lillestrøm. Då jarnbanebrua i Fetsund kom i 1861, vart Bingen lenser flytta til Fetsund. Ved Bingen vart det etablert ei atterhaldslense der ein kunne sleppe på tømmer etter som det var behov ved Fetsund.
Fetsund Lenser er i dag freda som det einaste fløytingsanlegget som er att i landet. Det vert tatt vare på som eit eineståande kulturminne og eit levande museum med verkstader for tradisjonelle handverk, kafé og museumsbutikk. Fetsund Lenser ligg i eit vakkert naturområde ved innfallsporten til Nord-Europas største innlandsdelta. I området finst natur- og kultursti.
Gloria av Them
«Gloria» er ein song skriven av den nordirske songaren og låtskrivaren Van Morrison og opphavleg spelt inn av bandet til Morrison, Them i 1964 og gjeven ut som B-sida til «Baby, Please Don't Go». Songen vart ein garasjerock-standard og har blitt spelt av mange andre rockeband. Songen er lett å spele med tre akkordar og derfor lett å lære seg på gitar.
Historie
Morrison sa at han skreiv «Gloria» medan han framførte songen med The Monarchs i Tyskland sommaren 1963, då han vart 18 år gammal. Han byrja å spele songen på Maritime Hotel då han kom attende til Belfast og byrja å spele med The Gamblers som utvikla seg til Them. Han improviserte teksten medan han song, og stundom strekte songen ut til 15 eller 20 minuttar. Etter å ha fått platekontrakt med Dick Rowe og Decca, drog Them til London for å spele inn musikk i Decca Three Studios i West Hampstead den 5. april 1964. «Gloria» var ein av sju songar dei spelte inn den dagen. Utanom Morrison spelte Billy Harrison gitar, Alan Henderson bass, Ronnie Millings trommer og Patrick John McCauley spelte klaverinstrument. Rowe henta inn studiomusikaren Arthur Greenslade på orgel og Bobby Graham på trommer, sidan han meinte Them ikkje hadde erfaring nok. Det har vore diskutert om mikrofonane var sett opp hos Millings eller McCauley, men Alan Henderson meiner at Them var den første rockegruppa som brukte to trommeslagarar på ei innspeling. Somme kjelder hevdar at Jimmy Page spelte andregitar, medan andre kjelder nektar for dette.
«Gloria» var B-side då «Baby, Please Don't Go» kom ut i Storbritannia 6. november 1964. Han kom ut i 1973 på Deram, men gjekk ikkje inn på lista.
Ettermæle
Ei forklaring på den tidlause populariteten til songen vart gjeven av Bill Janovitz i AllMusic: "Det vakre med originalen er at Van Morrison berre treng å snakkesyngje i sin Howlin' Wolf-stil, «I watch her come up to my house/She knocks upon my door/And then she comes up to my room/I want to say she makes me feel all right/G-L-O-R-I-A!» for å overføre tenåringsbegjæret sitt. Den originale latinske tydinga av namnet er ikkje tapt for Morrison. Them varierer aldri frå dei tre akkordane, og brukar berre dynamiske endringar for å forsterke spaninga."
«Gloria» vart rangert på 69. plassen på lista til Dave Marsh' i boka The Heart of Rock & Soul: The 1001 Greatest Singles Ever Made. Han skildra songen som ein av få rockesongar som faktisk er så openlyst sexy som ryktet skal ha det til.»
Blah Blah Blah
Blah-Blah-Blah er eit musikkalbum av Iggy Pop gjeven ut på A&M i 1986. Det vart hans mest kommersielle album så langt i karrieren. Blah Blah Blah kom ut etter ein fire år lang pause for Pop med David Bowie som den største samarbeidspartnaren. Han la ut på ein suksessrik turne etter albumet kom ut.
Gloria av Them
Ettermæle
Komikaren Dave Barry sa «Du kan kaste ein gitar ned ei fjellside, og medan han hoppar og sprett nedover, så vil han, av seg sjølv, spele Gloria.»
I 1999 vart «Gloria» av Them innlemma i Grammy Hall of Fame Award. I 2000 vart «Gloria» av Them rangert på 81. plassen på lista til VH1 over dei 100 beste rockesongane gjennom tidene. «Gloria» av Them vart rangert på 208. plassen på lista til Rolling Stone over dei 500 beste songane gjennom tidene i 2003, men vart flytta ned til 211. plassen i 2010.
Blah Blah Blah
Utgjeving og mottaking
Allmusic skildra albumet som «det mest kalkulerte kommersielle albumet i karrieren til Iggy», Blah Blah Blah selde til gullplate i Canada (meir enn 50 000 selde) og nådde Topp 10 i mange land i Europa. I USA nådde det 75. plass.
Gloria av Them
Salslister
Them1
Shadows of Knight
Van Morrison og John Lee Hooker
Blah Blah Blah
Medverkande
Credits are adapted from the album's liner notes.
Jakob Ingebrigtsen
Jakob Ingebrigtsen er ein norsk friidrettsutøvar frå Sandnes som i 2018 vart europameister både på 1500 meter og 5 000 meter. Han er ein yngre bror av Henrik og Filip Ingebrigtsen, og som dei medlem i Sandnes Idrettslag.
Blah Blah Blah
Medverkande
Produksjon
Dauding
Dauding kan visa til eit menneske som er dødt, eller i folketru og kultur til daude menneske som på ulike måtar går att, som gjenferd, deildegastar eller zombiar. Omgrepet kan visa til den daude kroppen eller leivningane til eit menneske, eller den meir abstrakte ideen om ånda eller sjela til den daude.
Alfred Grønneberg
Grønneberg var son til ein gardbrukar. Sjølv gjekk han 1894-98 i urmakarlære i Sandefjord. I 1907 løyste han handverks- og handelsbrev og slo seg ned i Fredrikstad som urmakar og optikar.
Dauding
Ulike kulturar har hatt ulike tradisjonar knytte til dei daude. I nokre jødiske, kristne og muslimske tradisjonar blir det sagt at dei døde skal oppstå ved dommedag for å bli dømde. I europeisk mellomalder fanst det ein skikk med å framstilla ein dødsdans (fransk danse macabre), der både levande og døde tok del. Dei døde er ofte framstilte som beingrinder.
Alfred Grønneberg
I Fredrikstad var Grønneberg medlem i bystyret frå 1922 til 1934. Han var elles formann i Norges Urmakerforbund 1930-41 og 1945-46, styremedlem i Fredrikstad Sparebank frå 1932, og ei tid formann i Speidernes fellesråd.
Dauding
I folketradisjonen finst det døme på at ein får hjelp frå dei daude, til dømes i det norske eventyret «Følgesvennen».
Alfred Grønneberg
Hausten 1936 vart Grønneberg vald til stortingsmann frå dei fire byane Halden, Sarpsborg, Fredrikstad, Moss og Drøbak. Høgre-representanten hadde sete 1937-45 i Administrasjonkomiteen.
Skinneffekt
Skinneffekt eller hudeffekt er den effekten at høgfrekvent vekselstraum som blir sendt gjennom ein leiar, vesentleg går gjennom overflata til leiaren. Effekten skuldast sjølvinduksjon som hindrar straumen i å gå inne i leiaren. På grunn av skinneffekten aukar resistansen i ein leiar med frekvensen. Dette må ein ta omsyn til ved dimensjonering av leiaren. Ein må òg kontrollere at overflata er godt leiande, medan det ikkje spelar noka rolle for dei leiande eigenskapane til flata for høgfrekvent straum om han blir laga kompakt eller hol. Tjukkleiken av det straumførande laget, skinntjukkleiken, minkar omvendt proporsjonalt med kvadratrota av frekvensen. Ved ein frekvens på 10 kHz er skinntjukkleiken for aluminium og koparar ca. 1 mm, for jarn ca. 0,1 mm.
Effekten er utan tyding for vekselstraum i vanlege husinstallasjonar (50 Hz), men kan spele ei rolle ved denne låge frekvensen ved overføring av store effektar over lange avstandar. Ved radiofrekvensar og frekvensar som blir brukt i fjernsyn og i radar, spelar skinneffekten ei stor rolle.
Guy Sebastian
Guy Theodore Sebastian er ein malaysisk-australsk songar, låtskrivar og produsent. Han var den fyrste vinnaren av Australian Idol i 2003, og enda på sjuandeplass i den fyrste og førebels einaste utgåva av World Idol i 2004. Frå 2010 til 2012 var Sebastian dommar i The X Factor på Seven Network. Sebastian har gjeve ut åtte topp 10-album og to nummer éin-album.
Eurovision
På ein pressekonferanse 4. mars 2015, 5. mars austaustralsk tid, vart det kjend at Sebastian skulle representere Australia under landet sitt debut i konkurransen ved Eurovision Song Contest 2015 i Wien i Austerrike.
Dalneretsjensk
Dalneretsjensk (russisk Дальнере́ченск) er ein by i Primorskij kraj i Russland med om lag 30 000 innbyggjarar. Byen ligg berre fem kilometer frå den kinesiske grensa, rundt 350 km nord for Vladivostok (vegavstand 430 km).
Historie
Byen vart grunnlagd av kosakkar i 1895 og han vart raskt eit tømmersenter på grunn av den storvokste gran- og furuskogen i området. Han fekk bystatus i 1917.
Byen vart opphavleg kalla Iman (russisk: Иман, koeransk 언만, Unman, kinesisk 伊曼, Yiman). Det russiske namnet vart endra til Dalneretsjensk (som tyder ein stad ved ei elv langt borte i 1972), som ein del av ein kampanje for å feste sovjetisk suverenitet i regionen. På kinesisk vert framleis namnet Yiman nytta.
Det er ein minnested i byen der grensevaktane som døydde under den kinesisk-sovjetiske grensekonflikta på Damanskijøya i 1969 er gravlagd.
Økonomi og næringsliv
Økonomien i byen er dominert av verksemder innan treforedling, som Primorskij DOK, JSC Dalneretsjenskij Lesokombinat og andre.
Ash Shamayatayn-distriktet
Ash Shamayatayn-distriktet er eit distrikt i Taiz guvernement i Jemen. I 2003 hadde distriktet eit folketal på 26 790 innbyggjarar.
Barlind
Barlind (europeisk barlind, vitskapleg namn Taxus baccata) er eit særs seintveksande, alltid grønt og giftig bartre i barlindfamilien.
Kjenneteikn
Konglane, ei kjøtfull frøkappe som for barlind òg vert kalla frukter, har berre eitt einaste 4-7 mm langt frø. Fruktene er 8–15 mm store, modne etter 6–9 månader, ikkje giftige og med ein søtleg smak som fuglar set pris på. Frøet i frukta går uendra gjennom fuglen, slik at trea vert spreidde til nye område ved hjelp av fuglane. Sjølv om fruktene ikkje er giftige, er frøet inni og heile resten av planten giftig.
Utbreiing
I Noreg veks barlind vilt i spreidde førekomstar i traktene kring Mjøsa og Oslofjorden og nordover i kyststroka til Hjørundfjorden på Sunnmøre, der ein har registrert den nordlegaste førekomsten i Europa. Elles finn ein barlind i heile Europa, i Nordvest-Afrika, Nord-Iran og Sørvest-Afrika.
Barlinda veks langsamt, men blir til gjengjeld svært gammal. Ingen andre europeiske treslag når ein så høg alder som barlind. Nokre kjende gamle tre er Fortingall Yew i Skottland, som kan vera opptil 5000 år gammalt, Ashbrittle Yew i England på rundt 3000, Alte Eibe i Balderschwang i Bayern i Tyskland, rekna for å vera opptil 2000 år gammalt, og Caesarsboom i Lo i Belgia, som ein reknar med er over 1000 år.
Bruk
Av alle europeiske nåletre har barlind den tyngste, mest elastiske og mest haldbare veden. Difor har den gjennom alle tider vore svært ettertrakta som virke til våpen og reiskap. Særleg viktig er det at veden er både hard og sterk og samtidig bøyeleg. Barlind har heilt frå dei eldste tider av den grunn vore ettertrakta som virke til pilbogar, pilar og spyd. Ein av verdas eldste bevarte menneskeskapte gjenstandar av tre er eit barlindspyd frå Clacton i England. Det er over 400.000 år gammalt, the Clacton Spear. Ismannen Ötzi, som levde for meir enn 5300 år sidan, vart funnen med  ein boge av barlind. I middelalderen var barlind det mest brukte treslaget i dei engelsk langbogane, noko som førte til til massiv avvirkning og nær på utrydding av barlinda i Storbritannia. Så nær var sambandet mellom treet og våpenet at ordet for barlind kunne også bety pilboge og bogeskyttar.
Barlindveden er hard og blir svært vakker ved polering og blir til liks med treslaget benholt nytta til finare snikkar-, dreie- og treskjerararbeid og til til musikkinstrumentet. I svartpolert form har virket jamvel vorte kalla ibenholt. Men trass i alle sine verdfulle eigenskapar blir ikkje barlind dyrka i skogbruket. Til det veks treet for sakte. Mange kultiverte variantar av barlind er planta i private og offentlege parkar og botaniske hagar. Det veden som kjem på marknaden i dag, kjem i hovudsak derifrå.
Tidlegare vart barlindkvistar med sine dekorative raude «bær» og glinsande eviggrøne bar mykje brukt til dekorasjonar og kransebinding. I rikssalen på Eidsvoll 1814 var det hengt opp girlander av barlind. Barlind var så ettertrakta til pynt at det gikk hardt ut over bestanden.
Kulturhistorie
Treet måtte ha hatt ei særleg betydning for dei gamle germanarane, for det trettande teiknet i det eldste runealfabetet, som oppstod kring 100 år e. Kr, heiter īha eller īwa, det germanske ordet for 'barlind'. Det ser slik ut: ᛇ. Kva lyd dette teiknet stod for er omstridd, vanlegvis blir det rekna som ein slags i- eller e-lyd, i lydskrift skrive slik: ï. I norrønt er teiknet det sekstande i alfabetet og ser slik ut: ᛦ. Det heitte ýr, som er det norønne ordet for barlind.
Frå det felles opphavet har ordet har utvikla eg til ulike former i dei germanske språka. Ordet fanst i gammaltysk som ibe og i moderne tysk heiter det eibe, som framleis er ordet for barlind. Dette ordet forsvann i norsk, men det er restar av det i stadnamn. I Norden finst ordet i svensk som ide (forelda ) og i dag som idegran (barlind). I gammalengelsk fanst det som ēoh som i moderne engelsk har utvikla seg til yew, som i dag er det engelske namnet på barlind. I norrønt (gammalnorsk og islandsk) utvikla ordet seg til ýr. Det har gått tapt i norsk, men det finst rester av det i stadnamn (Ydal, Idalen).
Barlind vart brukt til gravkransar, og vi finn den ofte på kyrkjegardar. Det har vorte hevda at det har symbolsk meining. Sidan treet levde så lenge var det ei påminning om evig liv. Ei anna tolking er at det stod for atterføding og oppstode frå døden. Barlindgreiner som ligg på bakken, slår lett rot og spirar på nytt. Sidan greinene på barlinda likna palmegreiner, kunne dei også brukast i feiringa av palmesøndag. Meir pragmatiske forklaringar på at det er så mykje barlind på gamle kyrkjegardar, er at det var ein lettvint måte å få bøndene til å halde dyra sine borte frå kyrkjegarden på. Barlind er giftig, og dyr som åt av barlind stod i fare for å bli forgifta.
Davao
Davao (tagalog Lungsod ng Dabaw, cebuansk Dakbayan sa Davao) er ein by på sørsida av øya Mindanao i Filippinane. Byen har om lag 1,45 millionar ibuarar (2010) fordelt på 2 444 km². Davao er den fjerde meste folkerike byen i Filippinane. Byen er hovudstad i Davao-regionen (Region XI).
Byen Davao vart grunnlagd i 1848, og er den eldste byen i landet. Han er sentrum for handel og industri på øya Mindanao. Apo, høgste fjellet i Filippinane, ligg innanfor bygrensene.
Sjur T. Næss
Sjur Torleifsson Næss var ein handelsmann og gardbrukar frå Nes i Luster.
Solenoid
Ein solenoid er ein sylindrisk, tettvikla spole av isolert leidningstråd, brukt som sjølvinduksjonsspole eller elektromagnet. I engelsk litteratur vert det òg brukt om elektrisk relé.
Sjur T. Næss
Far hans var gardbrukar var gardbrukar på Nes. Sjølv tok eksamen til underoffiser i Bergen i 1873, og var underoffiser fram til 1883. Åra 1877 til -93 var han handelsmann på Dalsøyra i Luster. Han overtok farsgarden i 1893 og dreiv han sidan. Næss var medlem av heradsstyret i Luster 1882-1925, ordførar 1898-1901, 1904-10. Han var formann i skulestyret i fem år og forlikskommissær 1897-1915. Perioden 1904-12 representerte han Luster i fylkesskulestyret.
Næss representerte 1900-03 Nordre Bergenhus amt på Stortinget og 1906-21 var han representant for einmannskrinsen Indre Sogn. I alle periodane representerte han Venstre. Han var medlem 1900-03 av militærkomiteen og 1906-09 konstitusjonskomiteen. Tida 1910-21 var han medlem av landbrukskomiteen, sekretær 1913-15 og nestformann 1916-21. Elles var han medlem av Lagtinget frå 1906 og av valkomiteen 1913-21.
Solenoid
Nemninga solenoid vart innført av André Marie Ampère.
Kjelder
Solenoïde
Hønefoss kyrkje
Hønefoss kyrkje er ei kyrkje på Sørsida i Hønefoss by i Ringerike kommune. Kyrkja vart vigsla 10. desember 2017.
Kyrkja erstattar ei tidlegare kyrkje som brann ned til grunnen 26. januar 2010.
Peter Bardens
Peter Bardens var ein engelsk klaverspelare og grunnleggjar av den britiske progressive rockegruppa Camel. Han spelte klaverinstrument, song og skreiv songar med Andrew Latimer. I løpet av karrieren sin har Bardens arbeidd i lag med Rod Stewart, Mick Fleetwood og Van Morrison, og spelt inn soloalbum.
Bjørn Nordheggen
Bjørn Nordheggen er ein norsk tidlegare friidrettsutøvar frå Oppegård i Akershus. Han vart noregsmeister 1988, 1989 og 1994 på 10 000 meter, i den siste meisterskapen vann han også gullmedaljen på 5 000-meteren.
Peter Bardens
Han døydde av lungekreft i 2002.
Bjørn Nordheggen
Aktiv
Åra 1988-94 vann Nordheggen tre gullmedaljar og fire sølvmedaljar på 10 000 m under noregsmeisterskapen. I den same perioden sikra han seg tre NM-bronsar, to NM-sølv og eitt NM-gull på 5 000 m. Også i terrengløp vann han NM-medaljar. Åra 1991-93 deltok Nordheggen i nokre verdsmeisterskap i terrengløp og halvmaraton, med ein 53. plass som best.
Nordheggen sette personleg rekord på 5 000 m ved NM i friidrett 1988 på Byrkjelo. Han vart tredjemann i løpet på tida 13.36,9, slått med 4 sekund av noregsmeisteren Are Nakkim og 2 sekund av sølvvinnar John Halvorsen. Nordheggen sprang sitt livs beste løp då han 7. juli 1990 i Hechtel i Belgia gjorde unna mila på 28.37,7.
Han var medlem i Oppegård IL til 1990, frå 1991 i Follo FIK.
Kohesjon
Kohesjon brukast også om eksplisitt markerte samanhengar i ein tekst (grammatikk). Det vert skilt mellom to typar kohesjon: setningskopling som er ei gruppe ord som bind setningar saman, og referentkopling som brukast om samanbinding av enkeltord og frasar som referer til noko eller nokonMotset av kohesjon har vi koherens, som er implisitt samanheng i ein tekst.
Det danske riksvåpenet
Det danske riksvåpenet viser tre gåande, gullkrona blå løver med raude tunger på gul bakgrunn. I bakgrunnen er det ni raude hjarto. Over skjoldet står ei stilisert kongekrone som har kronring med blad, bøylar og rikseple. Det tidlegaste kjente eksempelet på det danske riksvåpenet er Knut VI sitt segl frå ca. 1194.
Riksvåpenet blir nytta av den danske staten som kjenneteikn på statleg myndigheit og som dekorasjon. Det gamle store våpenet med fleire felt, fargar og våpenfigurar har sidan 1959 vore kongevåpen og kjenneteikn for monarken. Begge våpna er rettsleg verna mot misbruk.
Ash Shihr-distriktet
Ash Shihr-distriktet er eit distrikt i Hadhramaut guvernement i Jemen. I 2003 hadde distriktet eit folketal på 73 482 menneske.
Senegambia
Senegambia eller Den senegambiske konføderasjonen var ein laust organisert konføderasjon mellom dei vestafrikanske landa Senegal og Gambia som eksisterte mot slutten av 1900-talet. Konføderasjonen blei etablert den 1. februar 1982, etter ein avtale mellom dei to landa som blei underskriven den 12. desember 1981. Avtalen skulle fremja samarbeidet mellom landa, men han blei avslutta av Senegal den 30. september 1989, fordi Gambia ikkje ønskte ei utvikling mot ein union.
Coombe Hill i Buckinghamshire
Coombe Hill er ein ås i Chilterns i Buckinghamshire i England. Han ligg ved sidan av grenda Dunsmore, nær den vesle byen Wendover og ovanfor Aylesbury Vale. Han må ikkje forvekslast med Coombe Hill i Haddington Hill, nokre kilometer lenger nordaust.
Mesteparten av åsen var ein gong ein del av landeigedommen Chequers, men vart gjeven til National Trust av dei britiske styresmaktene då desse fekk eigedomen i 1920-åra.
Åsen er 260 meter høg. Det står eit krigsminnesmerke for dei falne i den andre boarkrigen på toppen av åsen. Dette var eit av dei første og største døma på krigsminnesmerke som vart sett opp til minne for dei falne, og ikkje berre til minne om store sigrar, som gjerne var vanlegare. Monumentet er godt synleg frå området kring og vart reist i 1904.
Såner
Såner er eit kyrkjesokn i Vestby i Akershus. Soknet omfattar eit 44,3 km2 stort område, som i 1960 hadde 2 441 innbyggarar. I soknet ligg Såner kyrkje og Son kulturkyrkje.
Harrison Dillard
Aktiv
På slutten av 1940-åra var Dillard ein av dei fremste hekkeløparane i verda. Han lukkast likevel ikkje å kvalifisere seg til OL 1948 på 110 meter hekk, men kom i staden på tredjeplass i 100 meter-uttaket og fekk OL-billett til London. Under sommarleikane i London tok Dillard seg til finalen på 100 meter, der det enda med dødt løp mellom Dillard og landsmannen Barney Ewell. Fyrst etter at juryen hadde studert målfoto vart Dillard kårar til vinnar. Tida 10,3 sekundar var tangering av verdsrekorden og ny olympisk rekord. Dillard deltok også på USA sitt lag i 4 x 100 meter stafett, og saman med Barney Ewell, Lorenzo Wright og Mel Patton vann han seg si andre gullmedalje, med vertslandet Storbritannia på andreplass.
I 1956 prøvde Dillard å kvalifisere seg til sitt tredje sommar-OL, utan suksess.
Jåblom
Jåblom er ei plante i jåblomslekta i plantefamilien Celastraceae. Arten har ei sirkumpolar utbreiing. Planta er fleirårig og kring 20 cm høg. Blada er snaue og hjarteforma med kvit prikk i spissen. Jåblom har snau stengel utan eller med eitt sitjande blad. Han har skålforma kvit blomster. Fem av mjølberarane er blitt til flika organ der kvar flik endar i ein gulgrøn glinsande kjertel. Planta blomstrar kring juli månad på grasmyr, enger, strandenger, mest på kalkrik grunn.
Jåblom finst gjennom heile Noreg. Han er funnen opp til 1750 m i Jotunheimen.
Sveinung Stensland
Sveinung Stensland er ein norsk farmasøyt og politikar frå Haugesund. Han har sidan 2013 vore stortingsrepresentant frå Rogaland for partiet Høgre.
Stensland er utdanna cand.pharm. ved Universitetet i Oslo. Frå 2000 til 2011 var han regioneleiar i firmaet Apotek 1. Perioden 2007-13 var han så vel kommunestyremedlem i Haugesund, som fylkestingsrepresentant i Rogaland. I fylkestinget sat han 2011-13 som leiar av administrasjonsutvalet.
I 2013 vart Stensland vald til vararepresentant til Stortinget. Han møtte heile tingperioden 2013-17 i staden for statsråd Bent Høie. Frå 2017 hadde Stensland fast sete i Stortinget, attvald i 2021. Alle sesjonane i tida 2013-21 var han med i Helse- og omsorgskomitéen, dei siste fire som nestleiar.
Mekanisk spenning
Spenning er i mekanikk kraft per flateeining mellom den einskilde delen av eit elastisk material når materialet blir belasta med ytre krefter. Viss kreftene virkar langs tverrsnittet, blir kalla dei skjerspenningar. Viss kreftane søkjer å rive tverrsnitta rett frå kvarandre eller trykkje dei saman, blir dei kalla normalspenningar, fordi kreftane då virkar vinkelrett (normalt) på tverrsnitta.
Mekanisk spenning har eininga Pascal (Pa) i SI-systemet.
Mount Bennett
Mount Bennett er eit markant fjell (3090 moh) kring 3 nautiske mil (6 km) aust for Mount Boyd, som ragar over den vestlege delen av Anderson Heights i Dronning Maudfjella. Det vart oppdaga av U.S. Antarctic Service (USAS) (1939–41), og kartlagd av den amerikanske kryssinga av Rossbarrieren (1957–58) leia av A.P. Crary. Det vart namngjeve av Crary etter Hugh Bennett, ein seismolog i gruppa.
Basismatvare
Basismat, basismatvare eller basiskost er ein mattype som blir eten til vanleg og i så store mengder at han utgjer ein viktig del av eit standard kosthald for ei viss gruppe menneske. Basismaten tilfører ein stor del av energien og som regel også store delar av næringsstoffa folk treng. Vanlege basismatvarer i verda er kornslaga ris, kveite, mais, hirse, durra, rotfrukter som potet, maniok, jams og taro, og dyreprodukt som egg, mjølkeprodukt, fisk og kjøt. Belgfrukter som linser, bønner og erter er også viktige basismatvarer fleire stader i verda.
Fokino i Primorskij kraj
Fokino (russisk Фо́кино) er ein lukka by i Primorskij kraj i Russland med om lag 25 000 innbyggjarar.
Byen ligg ved Peter den store-bukta mellom Vladivostok og Nakhodka. Han er ein lukka by fordi den russiske stillehavsflåten har basen sin her. Utlendingar må ha spesialløyve for å vitje byen. Derimot er øyane Putjatin og Askold, som administrativt er ein del av byen, open for besøk frå turistar. Opp til to tusen turistar vitjar Putjatin kvart år. Dei kjem hit på grunn av det unike plante- og dyrelivet i farvatnet rundt øya og undervaaslandskapet her. Det bur rundt 2 400 menneske på Putjatin. Dei viktigaste næringane er fangst og handsaming av sjøprodukt, avl av mink og aksishjort.
Det er ingen fast busetnad på øya Askold. Ho vert sjeldan vitja av turistar då det ikkje er regelmessig transportsamband med fastlandet og statusen til øya, som inntil 1995 var ein del av reservatet der ingen økonomisk aktivitet var lov. Det finst gullreservar på fleire dusin tonn på Askold.
Pilegrimsleia over Dovrefjell
Pilegrimsleia over Dovrefjell utgjer ein del av mellomaldervegen frå Oslo til Trondheim, og inngår i det moderne oppmerka nettet av turvegar som vert kalla pilegrimsleiene.
Det er ingen som veit når denne leia først vart tatt i bruk, men den har truleg blitt nytta så lenge det har vore folk i landet. Snorres kongesoger fortel at Harald Hårfagre (850-933) kom over her med ein stor hær på slutten av 800-talet. Snorre fortel: «No samla dei to frendane ein stor hær og for først til Opplanda og så nord gjennom Gudbrandsdalen og derifrå nord over Dovrefjell. Da han kom ned i bygda, let han drepe alle menn og brenne bygda.». Pilegrimsferdene til Nidaros starta i 1030 då Olav den heilage vart drepen og heldt fram til ca 1536. Dronning Margrete av Danmark vart gift med Håkon Magnusson den 9. april i 1363, 10 år gamal, og fòr over fjellet til Nidaros i 1381. Jul Feltman skriv i 1734: «foor Dronningen med sit Følge wild paa Dofrefield i et taaget Wejr og kom endelig ned gjennem en Dal imellom Rise og Lo, som derfor endnu kaldes Dronning-Dalen». Fjellposten 23. februar 1907: «Den ældste vei over Dovrefjeld gik fra Gautaaen (søndenfor Hjerkinn), øst om Knutshø, fremover Risberget og ned til Rise».
På den siste del av turen ved garden Trengen passerer ein eit gamalt gravfelt frå ca. år 400 eller eldre. I Trengenområdet er det ein lokalitet med Svartkurle som er ein truga planteart. Herifrå kan vi sjå over dalen til garden Lo som Håkon Håkonson kjøpte og bygde kongsgard, veitslehall og kapell på i ca. 1260.
Pilegrimsferda til Olav den heilages skrin i Kristkyrkja i Nidaros kom i gang like etter at han døydde i 1030 og heldt fram heilt fram til reformasjonen i 1530. Mykje av trafikken gjekk over Dovrefjell. Pilegrimsleia er dag merkt frå Oslo langs gamle pilegrimsstigar fram til Nidaros.
Dovrefjell nasjonalpark, Knutshøene, Drivdalen og Vinstradalen er internasjonalt kjente for sitt rike plante- og dyreliv. Den kalkhaldige fjellgrunnen gir næring til eit rikt utval av artar. Sjeldne plantar som Dovrefjellvalmue, Reinrose, Mogop, Oppdalssildre og Norsk malurt trivst godt her. Fleire sjeldne plantar har overlevd siste istid og må reknast som nasjonalskattar.
På Dovrefjell finn ein Europas best bevarte villreinstamme, men kongen på Dovrefjell er moskusfeet. Det er gjort funn av bein som syner at det levde moskusfe her i forhistorisk tid, og i 1932 vart ti dyr gjeninnført frå Grønland. Det er òg mogleg å få eit glimt av ein fjellrev eller jerv som held til her. Av fuglar som ein kan sjå på Dovrefjell kan ein nemne fjellrype, fjellvåk og kongeørn.
Mauranger
Mauranger er ei bygd i Kvinnherad kommune i Vestland. Ho omfattar mellom andre matrikkelgardane Fureberg, Tveitnes, Kroka, Bondhus og Sunndal, samt grendene i Austrepollen, Nordrepollen og Gjetingsdalen. Om lag 250 menneske bur i Mauranger.
Margret Hagerup
Margret Hagerup er ein norsk politikar frå Time i Rogaland. Ho har sidan 2017 representert Rogaland og partiet Høgre på Stortinget.
Bifili
Bifili gjeld personar som kjenner seksuell dragnad til begge kjønna, til skilnad frå heterofili og homofili.
Mauranger
Bygda ligg langs sørsida og austsida av Maurangsfjorden. Landskapet er prega av nærleiken til Folgefonna, med fleire korte dalar og stupbratte fjellsider.
Margret Hagerup
Hagerup var frå 2005 til 2017 tilsett i ASKO Rogaland AS, siste seks åra som personalsjef. Perioden 2011-17 var ho i tillegg medlem i formannskapet for Time. Hausten 2017 kom ho inn på Stortinget som den fjerde og siste Høgre-kandidaten frå Rogaland. Perioden 2017-21 hadde ho sete i Arbeids- og sosialkomiteen.
Bifili
Menneske med denne legningen kjenner ein viss dragnad til sitt eige kjønn. Bifile utgjer etter utrekningane til Alfred Kinsey om lag 20 % av mennene og 10–15 % av kvinnene. Som regel gjeld ein klar preferens til det eine kjønnet. Det er sjeldan dragnaden til det eine kjønnet er like sterk som til det andre.
Mauranger
Turisme, jordbruk, fiskeoppdrett og kraftproduksjon er sentrale næringsvegar i Mauranger.
Verdsorganisasjonen for immateriell eigedomsrett
Verdsorganisasjonen for immateriell eigedomsrett, Den internasjonale opphavsrettsorganisasjonen eller Verdas opphavsrettorganisasjon (OMPI eller WIPO; engelsk World Intellectual Property Organization, fransk Organisation Mondiale de la Propriété Intellectuelle) er ein organisasjon oppretta av SN. Han vart vedteke oppretta i 1967, med formål å «oppmuntre til kreativ aktivitet [og] framme vern av intellektuell eigedom i verda», og sett ut i livet i 1970.
WIPO har 184 medlemsnasjonar, og har hovudkvarteret sitt i Genève i Sveits.
Organisasjonen utarbeider traktatar knytte til intellektuelt arbeid, og medlemslanda er forplikta til å utarbeide lover som handhevar dei direktiva som er vedteke.
Historie
Forløparen til WIPO var eit byrå ved namn Bureaux Internationaux Réunis pour la Protection de la Propriété Intellectuelle, forkorta til BIRPI. Dette byrået var igjen eit produkt av samanslåinga av dei to byråa som administrerte Bernkonvensjonen og Pariskonvensjonen. I 1893 vart dei to slått saman til BIRPI, og i 1970 vart denne endra til WIPO. Fire år seinare, i 1974, vart WIPO innlema som ein del av SN.
Ramin Rezaeian
Ramin Rezaeian er ein iransk fotballspelar som i 2018 spela for Oostende i den belgiske toppdivisjonen og for Iran sitt landslag.
Sprova
Sprova er ei bygd i Steinkjer, ca. 21 km nordvest for bysentrum i Steinkjer. Sprova strekker seg frå Hjellbotn, ein arm av Beitstadfjorden, nordvestover langs eit dalføre og endar på grensa mot Namdalseid ved Brustun. Bygda grensar til Namdalseid i nordvest og Verran i vest. Sprova Idrettslag er kjend for sitt miljø for skihopping, med Hroar Stjernen som den fremste representanten. Politikaren Gunnar Vada er og frå Sprova.
Káren Elle Gaup
Káren Elle Johansdatter Gaup ( i Mierojávri i Kautokeino i Finnmark) er ein norsk samisk etnolog og kulturhistorikar med samisk språk og kultur som spesialområde.
Liv og virke
Gaup vaks opp i ein reindriftfamilie og utdanna seg ved Universitetet i Oslo med ein eksamen 2003 i økonomi, administrasjon/offentleg forvalting, samiske språk og etnologi.
Frå 2014 har Gaup vore tilsett ved Norsk Folkemuseum i Oslo som prosjektleiar for Bååstede - tilbakeføring av samisk kulturarv. Før det var ho i perioden september 2007 til februar 2014 direktør for RiddoDuottarMuseat i Karasjok. Frå 2003 til 2007 var ho forskar ved Nordisk samisk institutt i Kautokeino med ansvar for feltet «tradisjonell kunnskap og landskap».
Carl David af Wirsén
Carl David af Wirsén var ein svensk poet, litteraturkritikar og fast sekretær i Svenska akademien frå 1884.
Biografi
Carl David vart fødd på Bällsta gard i Vallentunai Uppland som son av sjefen for Livregementets dragonkår Karl Ture af Wirsén og Eleonore von Schulzenheim. Han gjekk på Stockholms gymnasium og byrja å studere i 1860 i Uppsala der han i 1862 avla kansliexamen og i 1866 fekk tittelen filosofie kandidatexamen, før han same år vart forfremma til filosofie doktor. Under eit besøk til Paris skreiv han Studiar rörande reformerna inom den franska vitterheten under sextonde och nittonde seklen (1868), eit skrift som skaffa han ei stilling som dosent i litteraturhistorie ved Uppsala universitet. I 1870 vart han lektor i svensk og latin ved Uppsala högre allmänna läroverk. Same år utgav han, saman med Hans Forssell, Svensk tidskrift.
Faren hans åtte Rockhammars bruk i Lindesbergs kommun frå 1848, og han arva bruket saman med systrene sine då faren døydde, men drifta vart overteken av svograne, og ein av dei tok til slutt over heile bruket. I Rockhammar er det ein minnestein for slekta, og ein veg som ber namnet «Wirséns väg».
I 1876 busette han seg i Göteborg, der han forelas og hadde ansvar for biblioteka til museet og kunstsamlingar. I 1879 vart han vald inn på stol 8 i Svenska akademien etter Carl Wilhelm Böttiger, og flytta året etter til Stockholm der han vart litteraturansvarleg i Post- och Inrikes Tidningar og frå 1886 òg i avisa Landet vårt. I november 1884 vart han vald til den faste sekretæren til akademiet. I denne stillinga inngjekk det arbeid med å «fastsetje stavinga» og dessutan med ordboka til akademiet. Det førstenemnde arbeidet resulterte i Svenska akademiens ordlista (SAOL), der den moderne stavemåten vann gehør, noko Wirsén ikkje likte. Saman med Theodor Wisén og Esaias Tegnér d.y. freista han å forseinke utgjevinga. I desember 1883 vart af Wirsén utpeikt som medlem av salmebokkommiteen som fekk i oppgåve å «med varsamhet utarbeta ét nytt förslag till psalmbok». Resultatet vart salmeboka frå 1889.
Som versdikter publiserte af Wirsén under signaturen Kuno, først i studentkalenderen Isblomman (1861) og i Namnlösa sällskapets første publikasjonen Sånger och berättelser af nio signaturar (1863). Deretter drygde det til sorgfesten i Uppsala i 1872 etter kong Karl XV døydde, då han skreiv Sång till minne af konung Carl XV. Etter fleire romantiske dikt i månadstidsskriftet Nu gav han ut den første samlinga si, Diktar, i 1876. Han vart følgt av fleire andre diksamlingar (sjå bibliografien). Hans kristne livssyn kom ofte til uttrykk i arbeida hans, til dømes i fleire salmar og andelege dikt. Ei av salmane hans er teke med i Salmar 1997.
Hans konservative legning og rikeleg produksjon og publisering av litteraturkritikk, gjorde at han vart velkjend, men òg mykje motsagt, i blant i harde ordelag, av sine meiningsmotstandarar som representerte nyare idéar (nya tida) med stavingsreform og ein friare språkleg stil. Etter oppfatninga hans hadde "diktningen till uppgift att uppdaga det absoluta, osinnliga innehåll, som ligg till grund för sinnevärldens företeelser. Kalla til skalden är et ljusets prästämbete, han skal i dikten uppenbara en högre värld av renhet och frid ..."
Som kritikar hadde af Wirsén mange utdanna menneske sine øyre, men inkje større samband med den unge litteraturen, og han har vorte berykta for sine mange negative uttalingar om August Strindberg, Verner von Heidenstam, Selma Lagerlöf, Henrik Ibsen og mange andre. Den sentrale stillinga hans som fast sekretær i Svenska Akademien - den institusjonen som frå 1901 delte ut Nobelprisen i litteratur - hadde òg stor innverknad på vala til dei første åra av prisvinnarar; til dømes Selma Lagerlöf som af Wirsén lengje lukkast å utmanøvrere frå å få prisen.
Carl David af Wirsén ligg gravlagd på Uppsala gamla kyrkogård.
Litteraturhistoriske levnedsskildringar
(Utgjeve samla i 1900)
Kjelder
''
Spenningsfall
Eit spenningsfall er ei alminneleg nemning på potensialfall langs ei elektrisk leidning. Ifølgje Ohms lov er spenninga (potensialskilnaden) mellom to punkt på leidningen lik straumstyrken gonger resistansen i leidningstykket, og det er vanleg å seie at spenningsfallet har denne verdien.
Lesozavodsk
Lesozavodsk (russisk Лесозаво́дск) er ein by i Primorskij kraj i Russland med om lag 40 000 innbyggjarar. Han ligg ved elva Ussuri, ei sideelv til Amur.
Lesozavodsk vart grunnlagd i 1932 og fekk bystatus i 1938.
Spennings-prøvelampe
Spennings-prøvelampe eller glimlampe er ein lampe som oftast har neonfylling og er forsynt med seriemotstand og brukt som indikator for å påvise elektrisk spenning.
Beryl Markham
Beryl Markham var ein britisk-kenyansk flygar, eventyrar, hestetrenar og forfattar. Ho var ein av dei første bush-flygarane, og den første kvinna til å flyga åleine utan stopp over Atlanterhavet frå aust til vest. Ho skreiv om opplevingane sine i memoara Vestover i natten.
Adhesjon
Adhesjon er molekylær attraksjon i kontaktflatene mellom stoffeiningar i fast eller flytande form.
Fenomenet er av særleg interesse for ingeniørar som ynskjer å klebe stoff saman og biologar for å forstå korleis celler fungerer.
Beryl Markham
Bakgrunn
Markham vart fødd i landsbyen Ashwell i Rutland i England som dotter av Charles Baldwin Clutterbuck, ein dugeleg hestetrener, og Clara Agnes Alexander (1878-1952). Ho hadde ein eldre bror, Richard Aleksander «Dickie» Clutterbuck (1900-1927). Då ho var fire år gammal flytta familien til den britiske kolonien Britisk Aust-Afrika, det seinare Kenya. Faren kjøpte ein farm i Njoro i nærleiken av Great Rift Valley. Mora og broren reiste snart attende til England, men Markham vart buande med faren.
Caterine Ibargüen
Caterine Ibargüen Mena er ein kolombiansk friidrettsutøvar frå Apartadó i Antioquia-departementet som tevlar i høgdehopp, lengdehopp og tresteghopp. Ho er tofaldig verdsmeister i tresteghopp og vart olympisk meister i øvinga i 2016. Både i 2011 og 2015 vann ho trestegtevlinga ved dei panamerikanske leikane. Ibargüen sette søramerikansk rekord i tresteghopp med 15,31 m i 2014.
Sperresjikt
Sperresjikt er ei grenseflate som hindrar gjennomstrøyming.
Mount Betty
Mount Betty er ein liten fjellkam oppom Rossbarrieren, på nordsida av Bigend Saddle heilt nordaust i Herbert Range i Dronning Maudfjella. Det vart oppdaga i november 1911 av kaptein Roald Amundsen, og vart namngjeve av han etter Betty Andersson, ein sjukepleiar og husmor for familien Amundsen i mange år.
Generalstatane
Generalstatane (nederlandsk Staten-Generaal) er det nederlandske parlamentet, som består av to kammer: Tweede Kamer (underhuset, med 150 medlemmar) og Eerste Kamer (overhuset, med 75 medlemmar). Forsamlingane møtes i Binnenhof i Haag.
Morgenstierne & Eide
Morgenstierne & Eide var eit norsk arkitektfirma skipa i Oslo i 1909 av arkitektane Christian Morgenstierne og Arne Eide.
Firmaet stod bak fleire prosjekt med mellom anna sosial boligbygging, til dømes hagebyane Arctanderbyen og Hasleby på Frydenberg i Oslo. Dei har òg laga sentrumsplanane for dei nye industriplassane Tyssedal, Glomfjord og Høyanger.
I 1918 fekk dei Sundts premie for Kristinelundveien 20 i Oslo og i 1923 Houens fonds diplom for eit kommunalt losjihus for menn.
Eysteinkyrkja
Eysteinkyrkja er ei kyrkje bygd i ein vifteplan frå 1969. Kyrkja ligg på Hjerkinn i Dovre kommune, Innlandet fylke.
Kyrkja har namn etter Kong Eystein, som lèt bygge den første kyrkja her tidleg på 1100-talet. Kyrkja har berre delvis funksjonar som kyrkjelydskyrkje. Ho tener òg som møtestad for dei tre fylka som møtest på Hjerkinn, og som pilegrimskyrkje på Pilegrimsleia over Dovrefjell.
Kyrkja er teikna av Magnus Poulsson, som døydde 11 år før ho stod ferdig. Ho vart vidareført av sonen Anton Poulsson.
Haddington Hill
Haddington Hill er ein ås i The Chilterns og det høgaste punktet i det engelske grevskapet i Buckinghamshire. På nordaustsida ligg Coombe Hill, som ikkje må forevksalst med Coombe Hill 4 km mot sørvest.
Haddington Hill er eigd av Forestry Commission, og Wendover Woods dekker det meste av åsen. Det går mange stiar gjennom skogen og det ligg ein parkeringsplass nær toppen mellom trea. Den flate toppen gjer det vanskeleg å finne den nøyaktige toppen, men inne i skogen, aust for parkeringsplassen, står det ein stor stein med påskrifta 'Highest Point of the Chiltern Hills'. Det er dårleg med utsikt på toppen på grunn av skogen rundt.
Refsnes Gods
Refsnes Gods er eit gods på Jeløya i Moss kommune. I dag er det hotelldrift i hovudbygningen på det tidlegare godset under namnet Hotell Refsnes Gods. Hovudbygningen vart oppført i 1767 og er lett å kjenne att på dei to tårna. Han vart teken i bruk som lystgard av andre generasjon Chrystie, ei slekt som opphavleg kom frå Skottland.
Hotellet har sju originalverk av Edvard Munch, mellom dei «Blå kjole» og to litografi som vart stolne i mars 2005, men funne att kort tid etterpå. Hotellet har elles ei samling med kunst av mellom andre Jakob Weidemann, Frans Widerberg, Nico Widerberg, Per Ung og amerikanske Andy Warhol. Kvart rom er utsmykka med ein eigen kunstnar. Hotellet er også kjent for kjøkenet og vinkjellaren.
Namnet Refsnes stammar frå Rif, rev, etter ei grunne som går ut i fjorden utanfor hotellet.
Griot
Griot er ein tradisjonell skald i vestafrikansk kultur; han er ein songar, musikar, historieforteljar, historikar og tidlegare òg hoff-skald og talsmann for herskarar. I vår tid opptrer griotar ved dåp, bryllaup, gravferder, idrettsarrangement og politiske møte.
Det finst griotar i fleire land og folkegrupper i Vest-Afrika: mellom anna mandefolka (mandinka, malinké, bambara mfl.), fulɓe (fulani), hausa, songhai, tukulóor, wolof, serer, mossi, dagomba og susu. Ordet griot stammar truleg frå det franske guiriot, som igjen kjem frå det av portugisiske criado, den maskuline forma av «tenar». I dei ulike folkegruppene er griotane kjende under fleire ulike namn: jeli blant mandefolka i nord og jali i sør, guewel på wolof og gawlo på fulfulde.
Griotar brukar instrument som balafon, kora, bolon og ngoni.
Historisk sett har griotane tilhøyrd eit slektsbasert laug eller ein kaste, der ein giftar seg innan kasten og yrket går i arv.
Shiraz fylke
Shiraz fylke (persisk شهرستان شیراز) er eit fylke i Fars i Iran. Det administrative senteret i fylket er Shiraz. I folketeljinga i 2006 var innbyggjartalet i fylket (inkludert dei delane som seinare danna Kavar fylke, Sarvestan fylke og Kharameh fylke) var 1 676 927, og utanom desse delane som seinare vart fråskild var folketalet 1 512 680. Fylket er delt inn i tre distrikt: Sentral-distriktet, Zarqan-distriktet og Arzhan-distriktet. Fylket har fire byar: Shiraz, Lapui, Darian og Zarqan.
Ash Sharyah-distriktet
Ash Sharyah-distriktet  er eit distrikt i Al Bayda guvernement i Jemen. I 2003 hadde distriktet eit folketal på 33 873 innbyggjarar.
BitChute
BitChute er ei nettbasert teneste for deling av videoar som bruker like-til-like-teknologi. Selskapet vart grunnlagt av Ray Vahey, som har skildra BitChute som ein måte å unngå sensur og fjerning av videoar av etablerte tenester som YouTube.
Den første videoen på BitChute vart lagt ut 3. januar 2017. I mars 2018 fekk nettstaden ny design og ein ny logo.
Åslaug Sem-Jacobsen
Sem-Jacobsen har vore medlem av fylkestinget i Telemark og var perioden 2015-17 varaordførar i Notodden kommune. I 2017 fekk ho fyrsteplassen på Senterpartiet si valliste til Stortinget, innvald på Tinget som femte og siste representant frå fylket. Perioden 2017-21 var ho medlem i Familie- og kulturkomiteen.
Parks Canada
Parks Canada (fransk Parcs Canada) er eit kanadisk regjeringsorgan med hovudsete i Ottawa. Det har til oppgåve å verna og syna fram nasjonal natur- og kulturarv. Organet skal fremja forståinga av denne arva på måtar som tek var på henne i heilskap for noverande og framtidige generasjonar. Parks Canada har ansvaret for forvaltinga av 42 nasjonalparkar, 949 historiske stader — av dette 167 styrt direkte — og 4 freda marine område.
Historie
Parks Canada blei skipa i 1911 under innnanriksdepartement med namnet Dominion Parks Branch. Han blei med dette det fyrste nasjonalparkorganet i verda. Sidan danninga er namnet blitt endra fleire gonger, til National Parks Branch, Parks Canada og Canadian Parks Service, fram til namnet Parks Canada blei innført i 1998. Verksemda til organet blir regulert gjennom Canada National Parks Act, som blei vedteken i 1930 og sist endra i 2000.
Adam Egede-Nissen
Adam Hjalmar Egede-Nissen var ein norsk postmann og politikar. Mellom 1900 og 1924 representerte han etter tur partia Venstre, Arbeidarpartiet og Norges Kommunistiske Parti på Stortinget. Frå 1934 til 1946 var han formann for NKP 1934 til 1946.